JUMAL KÕNELEB
Tere!
Kas sa oled ka kurnatud ja väsinud
ja võib-olla läbipõlemise äärel?
Jumal ei taha, et keegi meist põleks läbi.
Jeesus ütleb, et Tema ike on kerge ja kohane.
Täna tahame rääkida sellest,
et teenides Kõikvõimsat Jumalat maailmas, mis tõepoolest on hädas,
soovib Jumal ikkagi, et teeniksime Teda hingamises.
Me võime püsida Tema armastuses,
mis kannab püsivat vilja, kui see lähtub rahust ja hingamisest.
See on imeline.
Me ei suudaks nagunii kogu maailma päästa.
Seda tegi Jeesus.
Meie kutsumus aga on just meile paraja suurusega.
1. Korintlastele 13 räägib sellest.
1. Korintlastele 13:3 ütleb otse:
"Ja kui ma kõik oma vara ära jagaksin
ja kui ma oma ihu annaksin põletada..."
Teisisõnu, kui ma ohverdaksin kõik,
"...aga mul ei oleks armastust, siis ma ei saavutaks midagi."
Jumal ei soovi, et ohverdaksid ennast. Isegi mitte evangeeliumi pärast.
Mitte selliselt, et oleksid ise kurnatud ja põleksid läbi.
See on tähtis õppetund meile kõigile.
Mõned peavad õppima oma vigadest. - Jah, sina õppisid seda niimoodi.
Sest mina püüdsin anda endast kõik - nii palju kui vaid suutsin.
Tegin nii kõvasti tööd ja teenisin iga ihurakuga,
et olin 3 aastat magamata.
Aga ma muudkui jätkasin ega hoolinud sellest,
sest arvasin, et sel pole tähtsust.
"Ma muudkui jätkan, teen tööd, teenin ja ohverdan ennast."
Aga see ei õnnestunud.
See ei kandnud head vilja.
See pidi mind hoopis enneaegselt hauda viima.
See tõi kaasa depressiooni ning tagasitee oli päris pikk.
- Ja raske.
Issand ei aidanud mind toona mingi tervenemisime läbi,
kuigi ma uskusin tervenemisse ja lootsin, et ikka tervenen.
"Jeesuse haavade kaudu olen ma ju terveks saanud!"
Arvasin, et seda uskudes
suudan samal kombel jälle edasi pingutada,
aga see ei läinudki nii.
Olin sunnitud hoopis õppima elama rahulikult
ja nii, et ka minul endal läheks päriselt hästi.
Et saaksin öösel magada. - Piisavalt puhata ja magada.
Et oleksin terve, teeksin trenni ja hoolitseksin enese eest hästi.
Et mul oleks palju aega palveks, et ma sööksin tervislikult
ega teeks liiga palju tööd.
Et saaksin koristada ja kanda pere eest hoolt,
olles õnnelik kristlane.
Teeksid asju, mida tehes oleks sul päriselt hea olla.
Muidugi on vahel stressirohkemaid aegu
ja perioode, mil on rohkem tööd.
Pole kahtlustki.
Jumal aga tahab, et me kõik võiksime elada hingamisest lähtudes.
Ka teenida Jumalat rahust lähtudes.
Liiga paljud pastorid ja teised jumalateenijad põlevad läbi.
Lugesin hiljuti artiklit psühholoogiaalases ajalehes.
Üks soomlasest psühholoog,
kes on pikka aega Ameerikas töötanud,
rääkis sealsest ühiskonnast,
et seal on saavutuste-kesksus veelgi suurem kui meil siin Soomes.
See saab juba sünnihetkest alguse.
Kogu aeg on vaja midagi saavutada ja väga paljud põlevad läbi.
Samas ei julge keegi sellest rääkida,
sest leivateenimine sõltub saavutustest.
Kuulsin ka teist uudist, mis käis Lõuna-Korea kohta.
Seal on muudetud vanglaid hotellideks,
kuhu läbipõlenud inimesed ostavad vabatahtlikult koha,
et viibida kasvõi ühe öö kohas, kus keegi ei tohi rääkida,
kus kõik on samamoodi riides ja saab lihtsalt rahulikult olla.
Selline saavutamisest tingitud stress võib olla paljudel.
Tundub nii, et maailmas, kus raha valitseb kõige üle,
kasvavad pinged kogu aeg.
Jumal tahab seda murda. Jumal tahab, et elaksime armastuses.
Jumal tahab, et meil läheks hästi.
Jumal tahab armastada sind ja mind
ja õpetada meid püsima Tema armastuses.
Et me elaksime hingamises ja rahus.
See võib olla paljudele meist väljakutse,
sest me tahame ju nii väga teenida.
Kristlastena tahame, et inimesed saaks päästetud,
et inimesed saaksid terveks ja me oleksime õnnistuseks.
Siis on see kirjakoht ikka päris motiive paljastav.
Sest kui ma ka teeksin kõike
ja tervendaksin kõik haiged, ning ohverdaksin kõik,
aga selles ei oleks armastust,
ei oleks sellest mingit kasu.
Imeline asi sünnib, kui õpid enesele piire seadma.
Kui õppida elama nii, et ma tunnen ennast hästi.
Kui õppida elama nii, et olen päriselt rõõmus.
Kui ma olen päriselt Issandaga täidetud,
siis see hakkab ka teisi mõjutama.
2. Korintlastele 8:12 ütleb toredasti:
"Sest kui on olemas valmidust,
siis on see meeldiv selles, mis kellelgi on,
mitte selles, mida tal pole."
Me võime elada ja teenida vastavalt oma jõuvarudele.
See on väga oluline asi.
Täna tahame jagada teiega asju, mis on meie pere puhul toiminud.
Seda, kuidas me oleme säilitanud oma piirid.
Üks selle aja suurimaid väljakutseid on see,
et kõike on pidevalt liiga palju.
Liiga palju programme ja infot.
Liiga palju infokanaleid,
millest kogu aeg tuleb igalt poolt me ellu informatsiooni.
Kristlastelgi on pidevalt erinevaid koosolekuid ja sündmusi.
Kõik peaks kõikjal osalema ja igas tegevuses kaasa lööma.
Iga hobiga tuleb tegeleda ja igasuguseid asju tuleb osta.
Kõike tuleb enesele hankida.
See on lääne ühiskonna jaoks paras väljakutse.
Kõike on pidevalt liiga palju.
Kui lisada sellele veel sotsiaalmeedia ja internett,
mille kaudu tuleb kogu aeg olla kellegagi ühenduses,
kogu aeg peab elama mobiil pihus,
kogu aeg miski saadab teateid, kogu aeg kusagil midagi toimub.
See on väga kahjulik meile.
On olemas lihtsad põhilised asjad,
mille osas on kasulik peatuda ja mõelda vahel,
kuidas mul parajasti läheb?
Kuidas on mu seis neis põhilistes asjades?
Kas mu elus valitseb pidevalt kaos
või on mul kontroll oma elu üle?
Kas ma pean elama pideva kaose keskel
või tohin ma elada sellist elu, mille üle mul on mingigi kontroll?
See ei ole enesekeskne suhtumine.
Vastupidi.
Kui mu elu on pidevas kaoses, sest ma "ohverdan" end teiste heaks,
siis see toob kaasa palju rohkem kaost
ja võib põhjustada täielikku läbipõlemist
nagu Joy äsja rääkis.
Sellisena pole sust' enam kellelegi rõõmu.
See ei ole Jumala tahe, ega tule kellelegi kasuks.
Esimene asi, mida küsida, ongi see: kuidas mu enda käsi käib?
Mõelda täiskasvanu kombel päriselt, kuidas sul endal läheb?
Kas sul on piisavalt aega, et olla koos Issandaga?
Kas su argipäevas on selleks aeg, et sa ise saaksid käia allikal,
tankida ja värskendada ennast, saada tarkust, lohutust, armastust
ja abi enda elu jaoks.
See on väga oluline asi.
Juba selle esimese küsimuse küsimine,
kas mul endal on aega Issanda jaoks?
Juba selle küsimuse esitamine sunnib hoogu maha võtma.
Ma pean hoogu maha võtma ja võtma enese jaoks aega.
Võtma aega selle jaoks,
et analüüsida koos Issandaga oma elu.
Palvetada ja võtta aega,
et tuua oma väljakutsed ja raskused Ta ette.
Pean panema mobiili kinni
ja tundma neid tundeid, mida ma tunnen.
Ma saan näidata Talle, kes ma tegelikult olen.
Mul on aega tuua Ta ette oma väljakutsed.
Kas tead, mis see on? See on tasuta kodune teraapia.
- See on hingehoid. Just. See on hingehoid.
Tuleb võtta eraldi aeg,
et käia oma raskused koos Issandaga palves ja Jumala Sõnas läbi.
See on väga tervislik.
Väga tervendav ja vaimset tervist edendav asi.
Palve. - See annab rohkem kui miski muu.
Esimeseks küsi siis endalt, on sul aega olla koos Issandaga?
Kas sellest ajast piisab On see regulaarne ja värskendav?
Mitte 2-sekundiline "Meie Isa palve", vaid tõeline tankimine Issanda ligiolus.
See on kõige A ja O ning sellest saab kõik muu alguse.
Kuna minu jaoks on see olnud nii raske,
siis ma pidin paluma Issandalt, et Ta näitaks mulle minu ajakava.
Milline on meie pere jaoks tervislik ajakava?
Sest ma ise ei osanud piire seada.
Pidin palvetama ja otsima Teda nii kaua,
kuni sain Temalt ajakava.
See aga, mille Tema mulle andis, oli alati palju hõredam versioon.
Palju vähem ja palju rahulikum.
Oli aega pesupesemise jaoks, oli aega tunde ette valmistada,
oli aega süüa korralikku toitu, oli aega lesida ka diivanil.
Esimene asi seega on võtta aega Issada jaoks.
Kasulik on võtta ka pliiats ja paber ligi
või mõni muu märkmete tegemise vahend,
sest palvetades tekib ka häid ideid.
Tuleb mitmeid asju meelde, mille oled muidu ära unustanud.
Nii meenub näiteks mõni inimene, kellele tuleks helistada.
See on suurpärane viis elu planeerida,
kus Püha Vaim saab mõjutada ja meenutada
ja selle kaudu ka juhtida me elu.
Nii lihtne see ongi.
Palvetad hommikul
ja paned kirja kõik asjad, mis meelde tulevad.
Ehk siis, suhe Jumalaga on kõige olulisem,
aga teisel kohal on argipäev ja oma elu.
Näiteks uni. Kas ma magan piisavalt?
- See võib olla päris suur teema.
Toiduvalikud.
Kas ma söön korralikult? On mul aega ise süüa teha?
Kas ma toitun tervislikult?
Söön ma piisavalt sageli? Iga 3-4 tunni järel?
Kuidas on lood liikumisega?
Kuidas on lood minu arvete, majapidamise ja pesu pesemisega?
- See kõik võtab palju aega.
Mulle meeldis, kui Jan käis mängimas sulgpalli
ühe me tuttavaga - 25-aastase noormehega.
Sa oled nüüd paremas vormis.
Ma olin paremas üldvormis.
Ja kuigi ta võitis kogu aeg, väsis ta minust kiiremini.
Me võime neis lihtsates põhiasjades minna rappa vaid seetõttu,
et kogu aeg on nii kiire ja peab midagi saavutama.
Kogu aeg on soov teenida ja midagi tähtsat teha,
aga korraga on kogu elu muutunud kaoseks.
Jumal tahab täna öelda igaühele meist:
"Saage oma elu kontrolli alla,
kogege rahu, lihtsustage elu ja seadke oma argised asjad korda.
Pane pidur peale ja hoolitse esmalt oluliste asjade eest.
Ja kui siis aega üle jääb, tegele muuga.
Kolmas oluline asi on abielu.
Ka see nõuab palju hoolt.
See nõuab ka palju aega.
Meil on igal nädalal üks õhtu omavahelise kohtingu-õhtu jaoks.
Iga nädal üks selline vaba õhtu,
millal me ei planeeri teisi tegevusi ega võta vastu külalisi,
sest see on vaid meie kahe jaoks.
Siis on meil aega juttu ajada ja koos olla.
- Me teeme seda igal nädalal,
sest kui kasvõi ühe nädalagi vahele jätame,
tekib juba rahulolematus. Päriselt.
Me läheme siis ka enamasti teki alla. See on ka oluline osa.
Ka selle jaoks tuleb regulaarselt aega võtta.
Kui peres on lapsi, tuleb ka nendega aega veeta.
Rääkisin ühe perega, kes maadles just sellega,
kas neil võiks olla mingi vaimulik kutsumus
aga mõlemat lapsevanemat ahistas see,
et selle jaoks ei tundunud olevat aega.
Ütlesin neile, et kui nad suudavad hoolitseda oma abielu eest,
nii et selles säilib armastus ja rahu;
kui nad suudavad hoolitseda oma laste ja kodu eest hästi
ja nende kodune elu toimib -
neil oli kolm väikest last -
ja ka nende suhe Jumalaga on hea, siis sellest juba täiesti piisab.
Sellest piisab.
Sellest päriselt piisab.
Sest kui millegi nimel ponnistamine ja Jumala kutse järgimine
toob kaasa selle, et abielu kannatab selle all
ja laste eest ei jõuta hoolitseda,
siis see kutsumus pole seda kõike väärt.
Hullem veel,
kui selle käigus jääd ilma neist, kes on kõige olulisemad.
Kui inimestevahelised suhted kannatavad.
Olen näinud seda liiga palju,
kus nö kutsumine
saab korraga tähtsamaks kui abielu ja lapsed.
Jumal tahab selle ümber pöörata, sest asjad ei pea nii käima.
Armastus näeb asjade tähtsusjärjekorda alati teisiti.
Jumal on armastus
ja Tema näeb, et olulisemad on suhted lähedastega
ja me peame esmalt nende suhete eest hoolt kandma.
Kui oled oma töödega ummikus, aga sa tuled sellest eluga välja,
su abielu pole lagunenud, majapidamine on korras
ja lastel läheb hästi,
siis võid öelda aamen, sest sellest piisab.
Psalm 23: "Issand on mu karjane..."
Ta on hea Karjane, kes tahab meie eest hästi hoolitseda.
Ta juhib meid heasse ellu ja toob meile häid asju.
"Issand on mu karjane, mul pole millestki puudust.
Haljale aasale paneb ta mind lebama..."
Pole vaja minna Kanaari saartele,
sest see haljas aas on su enda palvekambris.
"...hingamisveele saadab ta mind."
Kevad, suvi ja lindude laul.
Ka need hingamisveed on seal palvekambris.
"Tema kosutab mu hinge."
Mis kasu on reisile minekust, kui oled kogu aeg stressis?
"Ta juhib mind õiguse rööbastesse oma nime pärast.
Ka kui ma kõnniksin pimedas orus, ei karda ma kurja,
sest sina oled minuga;
su karjasekepp ja su sau, need trööstivad mind.
Sa katad mu ette laua mu vastaste silma all."
Selleks, et kogeda Jumala üliküllust, mis peitub Jumala Sõnas ja palves,
peab olema rahu ja aega.
"Sa võiad mu pead õliga, mu karikas on pilgeni täis."
Mõtle sellele, et need asjad on täiesti tasuta.
Heaolu ja teraapiline armastuse ligiolu me eludes
on olemas kõikjal, kus iganes ka asume.
Võime peatuda veidikeseks ja olla koos Issandaga
ning seal ongi Tema kuningriik meie keskel ja meie sees.
"Ainult headus ja heldus..."
Siin ei nimetata stressi, kiirustamist, unetust ja kurnatust.
Siin ei räägita hirmsast kaosest, vaid headusest ja heldusest.
"...järgivad mind kõik mu elupäevad."
Mõtle, kui elaksime 90- või 100-eluaastani välja.
Või 110- või 120-eluaastani,
kogu aeg õitsedes ja olles täidetud Kristuse lõhnaga.
Ja kuigi tundub, et ma saavutan vaid pisut,
on see ometi midagi õitsvat.
"...ja ma jään Issanda kotta eluajaks."
Ma kuulutan sulle täna, et sul on luba tunda end hästi.
Jeesuse nimel, sul on luba tunda end hästi.
Võid panna piirid paika ja luua enesele sellise elu,
milles su ihu, hing ja vaim tunnevad end hästi.
- Aamen.
Sest kui sina tunned end hästi,
siis ka inimesed su ümber tunnevad end hästi
ja su elu on palju parem.
Loen lõpetuseks Jeesuse sõnad:
"Tulge minu juurde kõik, kes olete vaevatud ja koormatud,
ja mina annan teile hingamise!"
Aamen.
Palvetame koos sinuga
Aitäh, Taevaisa,
et Sinul on hea, rahulik plaan meie kõikide jaoks.
Aitäh, Jeesus, et võime täna tulla Sinu juurde
kõik, kes me oleme tööga koormatud või kurnatud
ja Sinu juures leiame hingamise.
Issand, tänan, et Sinu juures on haljad aasad ja hingamisveed.
Aitäh, Jeesus, et Sina oled see puhkepaik.
Ma tunnen, kuidas Issand igatseb,
et igaüks meist mõistaks,
et palvetamise mõte on olla meie jaoks puhkepaigaks.
See on värskendumise koht.
Armastuse vastuvõtmise, tankimise, rahunemise ja puhkuse hetk.
Issand ütleb: "Ma ei ole kutsunud sind ponnistama minu ees midagi,
vaid värskenduma ja puhkama minu ligiolus.
Sina vajad mind
ja sa tohid vajada mind."
Ma tunnen, kuidas Issand nagu kahandaks midagi
Me elu võib kahaneda õigesse mõõtu.
Mu elu tohib olla minu mõõdus,
mu perekonna mõõdus või mu koguduse mõõdus.
Minu Agape Keskuse mõõdus.
Just õiges mõõdus ja mitte suurem.
Õige ja piisav mõõt on just see kõige parem.
Seal, minu elu piiride sees, on just piisavalt palju asju.
Ma kuulutan igaühele Jeesuse nimel luba pisut kokku tõmmata.
Kui oled üritanud liiga palju ja astunud üle oma piiride,
kui oled ponnistanud ja pingutanud,
siis ma kuulutan sulle Jeesuse nimel luba rahuneda ja kahaneda
ning olla sinu enese suurune.
Püsi omaenda nahas, sest sellest piisab täiesti.
Me ütleme oma koolis sageli: "Vähem on rohkem".
Aitäh, Issand, et igaüks meist võib õppida
ja Sa aitad meid, et saame õppida elama hingamises.
Saame õppida elama rahus.
Me võime selle saavutuste-keskse maailma keskel öelda: "Stopp!"
ja panna piirid paika.
Aitäh, Issand, et annad kõigile meile tarkust, jõudu ja julgust öelda: "Ei."
Panna oma piirid paika ja võtta iseenesele aega.
Võtta aega palvetamiseks, puhkamiseks, liikumiseks ja trenniks
ja õppida iseenese eest hästi hoolt kandma.
Aamen.
Aitäh kõigile tagasiside eest ja ka palvesoovide saatmise eest.
On imeline seista koos teiega ja palvetada.
Jumal kuuleb, kui palvetame ja Ta ka vastab.
Kui soovid me töö kohta rohkem teada saada,
külasta ekraanil nähtavat kodulehte.
Sealt leiad infot meie kooli ja lasteaia kohta.
Sealt võib tellida me kooli infolehte ja minu kirjutatud raamatuid,
mis aitavad sul leida lähedase suhte Jumalaga,
mis toob kristlase ellu selle, mida me kõige enam vajame.
Me vajame lähedast suhet Jeesusega ja selle kaudu tuleb ka kõik muu.
Õnnistust Sulle ja pea meeles: Jumal on armastus.
Aamen.
Me kõik ei saa hakata misjonärideks,
aga me kõik võime levitada evangeeliumi.
TV7 teeb seda,
levitades rõõmusõnumit kogu maailmale.
Löö sinagi kaasa!
Võid helistada 900 1770 (kõne hind 10 eurot),
või kasutada kontonumbreid, mida näed peatselt ekraanil.
Löö kaasa,
sest evangeeliumi rõõmusõnumit vajatakse rohkem kui iial varem.
Aamen.
Tõlge: Meeli ja Marko Martin
Annetustelefon: 900 1770 (hind 10) Maksesaaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153